ZAPISNIK

3. sjednice Vijeća Mjesnog odbora Kupinečki Kraljevec - centar
održane 2. kolovoza 2021.,
s početkom u 20,00 sati
Nazočni članovi Vijeća: Mladen Mlinarić, Kristijan Jakolić, Dubravka Milača i Marko Samaržija.
Nenazočni članovi Vijeća: Ivan Krešić.
Ostali nazočni: Lidija Špišić, stručni referent za rad gradskih četvrti i mjesnih odbora.

Predsjedava Mladen Mlinarić, predsjednik Vijeća.

         Predsjednik konstatira da je nazočno 4 od ukupno 5 članova Vijeća, što znači da Vijeće može pravovovaljano odlučivati te otvara 3. sjednicu Vijeća. Predlaže da se prije utvrđivanja dnevnog reda usvoji zapisnik 2. sjednice.

         Bez rasprave, jednoglasno (4 “za”), Vijeće prihvaća tekst zapisnika 2. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li novih prijedloga.
Obzirom da nema drugih prijedloga, daje na glasovanje predloženi dnevni red.

         Vijeće jednoglasno (4 “za”) utvrđuje 
dnevni red:
1. Prijedlog zaključka o očitovanju na prijedlog smanjenja broja domara objekata mjesne samouprave
2. Prijedlog zaključka o davanju mišljenja na Prijedlog odluke o izmjeni Odluke o naknadi 

    predsjednicima, potpredsjednicima i članovima vijeća gradskih četvrti i vijeća mjesnih odbora
3. Prijedlog zaključka o davanju mišljenja na Nacrt prijedloga odluke o izmjenama i dopunama Odluke 
    o davanju u zakup i na drugo korištenje površina javne namjene
4. Obavijesti, pitanja i prijedlozi

Ad 1) Prijedlog zaključka o očitovanju na prijedlog smanjenja broja domara objekata mjesne 
           samouprave
Predsjednik Vijeća konstatira da su članovi Vijeća primili Prijedlog zaključka sa prilogom u elektroničkom i pisanom obliku te otvara raspravu.
Nakon rasprave u kojoj su sudjelovali svi članovi Vijeća, predsjednik daje Prijedlog na usvajanje.

 Vijeć je jednoglasno (4 „za“) donijelo

ZAKLJUČAK
o očitovanju na prijedlog za preispitivanje potrebe obavljanja poslova domara u prostorima mjesne samouprave

1. Vijeće Mjesnog odbora Kupinečki Kraljevec -  centar razmotrilo je obavijest Gradskog 

     ureda za mjesnu samoupravu KLASA:400-01/21-001/10, URBROJ:251-06-01-21-39 od

     22. srpnja 2021. vezanu za prijedlog za preispitivanje potrebe obavljanja poslova domara 

     u prostorima mjesne samouprave.

2. Vijeće smatra da je neophodno da o prostoru mjesne samouprave, Kraljevečka cesta 73 i 

    dalje skrbi domar obzirom na površinu prostora i broj korisnika te je protiv 
    ukidanja angažmana domara u brizi za navedeni prostor.

3. Ovaj zaključak dostavlja se Vijeću Gradske četvrti Brezovica na dalje postupanje.

Ad 2) Prijedlog zaključka o davanju mišljenja na Prijedlog odluke o izmjeni Odluke o naknadi 
          predsjednicima, potpredsjednicima i članovima vijeća gradskih četvrti i vijeća mjesnih 
          odbora

           Predsjednik Vijeća, Mladen Mlinarić konstatira da su članovi Vijeća primili Prijedlog zaključka sa prilogom u elektroničkom i pisanom obliku. Upoznaje članove Vijeća sa radom članova Vijeća u prethodnom mandatu. Iznosi da je smanjenje naknada za rad članova VMO na tragu smanjenja naknada članovima gradske skupštine kao i nedostatka sredstava u Proračunu Grada Zagreba. Također iznosi da razumije poteze novog Gradonačelnika za štednjom, no mišljenja je obzirom na angažman koji iziskuje obnašanje dužnosti predsjednika vijeća mjesnih odbora, da je smanjenje naknada za 40% previše. Otvara raspravu.
Marko Samaržija iznosi da je mišljenja da obnašanje dužnosti predsjednika vijeća mjesnog odbora iziskuje velik angažman, osobito onih mjesnih odbora gdje nema osnovne komunalne infrastrukture, stoga njima ne bi trebalo smanjiti naknade. Također smatra da obnašanje dužnosti člana vijeća ne iziskuje osobit angažman, odn. gubitak slobodnog vremena pa bi se naknade članova VMO mogle smanjiti. Nadalje, smatra da bi sredstva koja bi preostala nakon smanjenja naknada članovima vijeća gradskih četvrti i mjesnih odbora sa područja Gradske četvrti Brezovica trebalo utrošiti u izgradnju javnih objekata na području Gradske četvrti Brezovica. 

Dubravka Milača je mišljenja da većina ljudi koja živi u urbanim dijelovima Grada  ne zna da predsjednici vijeća mjesnih odbora u ruralnim dijelovima Grada imaju velike obveze obzirom da nisu komunalno opremljena. Opterećenost predsjednika vijeća mjesnih odbora mogla bi se riješiti na način da se dio obveza preraspodijeli na ostale članove.
Obzirom da se nitko ne javlja za riječ, predsjednik Vijeća daje na usvajanje Prijedlog zaključka.

Vijeće je jednoglasno (4 „za „) donijelo

Z A K LJ U Č A K

o davanju mišljenja na Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

	1. 
	Vijeće Mjesnog odbora Kupinečki Kraljevec - centar daje  negativno mišljenje na Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.


	2.
	Ovaj zaključak dostavlja se Vijeću Gradske četvrti Brezovica na dalje postupanje.


Ad 3) Prijedlog zaključka o davanju mišljenja na Nacrt prijedloga odluke o izmjenama i 
          dopunama Odluke o davanju u zakup i na drugo korištenje površina javne namjene
Predsjednik Vijeća konstatira da su članovi uz ovu točku dnevnog reda primili Prijedlog zaključka sa prilozima u elektroničkom i pisanom obliku te otvara raspravu.    
Obzirom da se nitko ne javlja za riječ, daje Prijedlog na usvajanje.
Vijeće jednoglasno (4 „za“) donosi
Z A K LJ U Č A K

o davanju mišljenja na Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene

	1. 
	Vijeće Mjesnog odbora Kupinečki Kraljevec - centar daje pozitivno mišljenje na Nacrt prijedloga odluke o izmjenama i dopunama Odluke o  davanju u zakup i na drugo korištenje površina javne namjene.


	2.
	Ovaj zaključak dostavlja se Vijeću Gradske četvrti Brezovica na dalje postupanje.


Ad 4) Obavijesti, pitanja i prijedlozi
         Predsjednik Vijeća infomira članove o aktivnostima koje je poduzeo između sjednica: uputio je dopis Pročelnici Gradskog ureda za mjesnu samoupravu vezano uz potrebu nabava zastava, nadalje Zagrebačke ceste su odradile najveći dio ugovorenih radova, Zrinjevac je riješio zamjenu ogradnih panela u Parku braće Radić. Vezano uz problematiku uništavanja opreme na navedenoj lokaciji, smatra da bi se i stanovnici navedene ulice trebali angažirati u prevenciju budući da vide tko uništava opremu i dr.
        Nadalje, informira članove da je upoznao novog predsjednika Gradske četvrti, Tomislava Cavrića te ga pozvao da zajednički obiđu Mjesni odbor Kupinečki Kraljevec - centar kako bi se upoznao s područjem,  problematikom i planovima.

        Potpredsjednik Vijeća, Kristijan Jakolić predlaže da se na obilazak pozove i potpredsjednik Vijeća, Ivan Pucko.

        Na pitanje Dubravke Milača o asfaltiranju ulice Milače nakon proširenja, predsjednik Vijeća iznosi da očekuje da će se ulica asfaltirati iduće godine radi potrebe rješavanja problema izmještanja nadzemnih hidranata što je u nadležnosti Vodoopskrbe i odvodnje d.o.o. 
        Obzirom da se nitko ne javlja za riječ, predsjednik Vijeća zaključuje 3. sjednicu.

         Dovršeno u 20,45 sati.
Zapisnik izradila:

   Lidija Špišić
         KLASA:026-02/21-02/1342
         URBROJ:251-06-11-806-21-2
         Kupinečki Kraljevec, 2. kolovoza 2021.
                                                                                                                  Predsjednik    

                                                                                                         Vijeća Mjesnog odbora 

                                                                                                      Kupinečki Kraljevec - centar
                                                                                                               Mladen Mlinarić
